மூன் மூன் சென்

**மூன் மூன் சென்** (பிறப்பு **சிறீமதி சென்** ; 28 மார்ச் 1954) என்பவர் ஒரு இந்திய நடிகையாவார். இவர் இந்தி, பெங்காலி, மலையாளம், கன்னடம், தெலுங்கு, தமிழ், மராத்தி ஆகிய மொழிப் படங்களில் நடித்ததற்காக  பெயர் பெற்றவர். இறுதியில் இவர் பாலிவுட் படங்களில் நடித்தார். இவர் 60 படங்களிலும் 40 தொலைக்காட்சித் தொடர்களிலும் நடித்துள்ளார். 1987 ஆம் ஆண்டு *சிரிவெண்ணெலா* திரைப்படத்தில் நடித்ததற்காக சிறந்த துணை நடிகைக்கான ஆந்திரப் பிரதேச மாநில அரசின் நந்தி விருதைப் பெற்றார்.

## துவக்க கால வாழ்க்கை
மூன் மூன் சென் கல்கத்தாவில் (இன்றைய கொல்கத்தா ) வங்காள நடிகை சுசித்ரா சென் மற்றும் திபநாத் சென் ஆகியோருக்குப் பிறந்தார். பாலிகஞ்ச் பிளேசைச் சேர்ந்த இவரின் தந்தை, கொல்கத்தாவின் பணக்கார தொழிலதிபர்களில் ஒருவரான ஆதிநாத் சென்னின் மகனாவார். இவரது கொள்ளுத்தாத்தா தினநாத் சென் திரிபுரா மகாராஜாவின் திவான் அல்லது அமைச்சராக இருந்தார்.

இவர் சில்லாங்கில் உள்ள லோரெட்டோ கான்வென்ட்டிலும், கல்கத்தாவின் லோரெட்டோ அவுசிலும் கல்வி பயின்றார். பின்னர் ஆக்ஸ்போர்டில் உள்ள சோமர்வில் கல்லூரியில் பட்டப்படிப்பை முடித்து, கல்கத்தாவின் ஜாதவ்பூர் பல்கலைக்கழகத்தில் ஒப்பிலக்கியத்தில் முதுகலைப் பட்டம் பெற்றார்.

குழந்தைப் பருவத்தில், இந்தியாவின் தலைசிறந்த ஓவியர்களில் ஒருவரான ஜாமினி ராயிடம் சென் ஓவியம் கற்றுக்கொண்டார். இவருக்கு ஓவியங்கள் வரைவது, பழங்காலப் பொருட்களை சேகரிப்பது போன்றவற்றில் ஆர்வமாகும். 2000 ஆம் ஆண்டு ஒரு நேர்காணலில் குறிப்பிடும்போது, இவர் பாலிகஞ்ச் அரசு உயர்நிலைப் பள்ளியில் ஒரு வருடம் கற்பித்ததாகவும்  பின்னர் திரைப்பட நுட்பங்களைக் கற்பிக்கும் பள்ளியான சித்ரபானியில் கிராபிக்ஸ் கற்பித்ததாகவும் கூறினார். இவர் சமூகப்பணிகளிலும் தீவிரமாக இருந்தார், திருமணத்திற்கு முன்பே ஒரு குழந்தையைத் தத்தெடுப்பது பற்றி சிந்தித்தார். திரைப்படத் துறையில் நுழைவதற்கு முன்பு சென் கல்கத்தாவில் உள்ள ஒரு பிரபலமான ஆடவர் பள்ளியில் (பாலிகஞ்ச் அரசு உயர்நிலைப் பள்ளி) ஆங்கிலம் கற்பித்தார்.

## தொழில்

### நடிப்பு வாழ்க்கை
திருமணம், தாய்மைக்குப் பிறகு மூன் மூன் சென் திரைப்படங்களிலும், தொலைக்காட்சியிலும் தனது தொழில் வாழ்க்கையைத் தொடங்கினார். இவர் *ஆண்டர் பாஹர்* (1984) என்ற திரைப்படத்தின் வழியாக திரைத்துறையில் அறிமுகமானார். அந்தப் படத்தில் இவரது துணிச்சலான பாத்திரம் சர்ச்சையின் புயலைக் கிளப்பியது.

இவர் மாதுரி தீட்சித்துடன் *100 டேஸ்* என்ற பரபரப்பூட்டும், மருமத் திரைப்படத்தில் நடித்திருந்தார். *ஜாக்மி தில்* (1994) படத்திற்குப் பிறகு, 2003 ஆம் ஆண்டு வரை இவர் படங்களில் நடிக்கவில்லை. பின்னர் 2003 ஆண்டில் தோல்வியுற்ற பரபரப்பூட்டும் படமான *குச் தோ ஹையில்* நடித்தார். பழம்பெரும் தெலுங்கு இயக்குனர் கே. விஸ்வநாத் இயக்கிய *சிரிவெண்ணெலா* என்ற தெலுங்கு திரைப்படத்தில்  நடித்துள்ளார்.

திரைப்படத் துறையில் நுழைவதற்கு முன்பும், அதற்குப் பிறகும்,  வடிவழயாக இவர் தனியாக (அல்லது தன் மகள்களுடன்) தோன்றினார். குறிப்பாக இவர் 1980களில் மிகவும் சர்ச்சைக்குரிய சோப்பு விளம்பரங்களில்  வடிவழகியாக தோன்றினார். சில தொலைக்காட்சித் தொடர்களைத் தவிர, இவர் ஒரு சில பெங்காலி தொலைக்காட்சித் திரைப்படங்களிலும் நடித்துள்ளார்.

இவர் இப்போது ஒரு  சில படங்களில் நடித்து வருகிறார். http://www.tribuneindia.com/2002/20020302/ncr3.htm இவர் வங்காள மொழியில் ஒரு சமையல் புத்தகத்தையும் எழுதி வருவதாகத் தெரிகிறது.&#x5B; *[[விக்கிப்பீடியா:சான்று தேவை|<span title="This claim needs references to reliable sources. (March 2014)">மேற்கோள் தேவை</span>]]* &#x5D;

### அரசியல் வாழ்க்கை
இவர் 2024 மார்ச்சில் திரிணாமுல் காங்கிரசில் இணைந்தார். மேலும் 2014 மக்களவைத் தேர்தலில் பாங்குரா மக்களவைத் தொகுதியில் போட்டியிட்டு வெற்றி பெற்றார். அங்கு இவர் சிபிஐ(எம்) இல் ஒன்பது முறை மக்களவை உறுப்பினராக இருந்த பாசுதேப் ஆச்சாரியாவை தோற்கடித்தார். 2019 இல், இவர் அசன்சோல் மக்களவைத் தொகுதி தேர்தலில் பாஜகவின் பாபுல் சுப்ரியோவிடம் தோல்வியடைந்தார்.

2015 ஆம் ஆண்டு, மூன் மூன் சென் ஒரு நேர்காணலில், 'நாம் அவருக்கு (மோடிக்கு) மீண்டும் ஒரு வாய்ப்பை அளிக்க வேண்டும் என்று நான் நினைக்கிறேன். அவர்  வாக்குகளைப் பெற்று மிகச் சிறப்பாகச் செயல்பட்டுள்ளார். மேலும் ஒருமுறை நாம் அவருக்கு பிரதமராக ஒரு வாய்ப்பு கொடுக்க வேண்டும்' என்று கூறினார். இருப்பினும், இவரது கட்சி, அது அவரது சொந்தக் கருத்து என்றும், அது கட்சியின் கருத்து அல்ல என்றும் கூறியது.

## தனிப்பட்ட வாழ்க்கை
மூன் மூன் சென்,  திரிபுராவின் முன்னாள் அரச குடும்பத்தின் வழித்தோன்றலான பாரத் தேவ் வர்மாவை 1978 ஆம் ஆண்டு மணந்தார். இவர்களுக்கு ராய்மா சென், ரியா சென் என்ற இரண்டு மகள்கள் உள்ளனர், அவர்களும் நடிப்புத் துறையையே தேர்ந்தெடுத்துள்ளனர். தனது நடிப்பு வாழ்க்கைக்கு தன் கணவர் மகத்தான ஆதரவாக இருப்பதாக இவர் கூறியுள்ளார்.

இவரது மாமியார் இலா தேவி, கூச் பெஹாரின் இளவரசியான இந்திரா ராஜேவின் மகளும், ஜெய்ப்பூர் மகாராணி காயத்திரி தேவியின் அக்காளும் ஆவார்.

## விருதுகள்

* சிறந்த துணை நடிகைக்கான நந்தி விருது - *சிறிவெண்ணெலா* (1987)
* கலகேந்திரா திரை விருது
* பாரத் நிர்மான் விருது
* கலாகர் விருதுகள்.

## திரைப்பட விவரங்கள்
### தமிழ் திரைப்பட விவரங்கள்
* *12B* (2001) *ஜோவின் அம்மா* வாக
### தெலுங்கு திரையுலகம்
* *சிறிவெண்ணிலா* (1986) ... ஜோதிர்மயி
* நாகர்ஜுனாவுடன் *மஜ்னு*

### பாலிவுட்
* *கோரஸ்* (1974)
* *ஆண்டர் பாஹர்* (1984) ... ரீமா
* *முசஃபீர்* (1986)
* *மொகப்பட் கி கசாம்* (1986) .... ராதா
* *ஜால்* (1986)
* *ஷீஷா* (1986) ... மனிஷா பிரகாஷ்
* *பையார் கி ஜீட்* (1987) ... ராணி சகிபா
* *[[மஜ்னு]]* (1987)
* *அமர் கண்டக்* (1987)
* *மாஷுகா* (1987)
* *கூ பீர் ஆயெகி* (1988)
* *பி லகாம்* (1988)
* *மில் கயே மன்ஜில் முஜ்ஹே* (1989)
* *டெரி பினா க்யா ஜீனா* (1989)
* *எக் டின் அசனக்* (1989)
* *அப்னா டேஷ் பரயி லாக்* (1989)
* *பாதர் கெ இன்சன்* (1990) ... டான்சர்
* *லெகின்* (1990) ... பம்மி
* *ஜீவன் எக் சங்கர்ஷ் (1990)*
* *பாகார் ஆனே ரக்* (1990) ... ரேணு
* *100 டேய்ஸ்* (1991) ... ராமா
* *இராடா* (1991)
* *விஷ்கன்யா* (1991) ... சோனல் விக்ரம் சிங்
* *வக்ட் கா பாட்ஷா* (1992)
* *ஹிரர் அங்டி (1992)*
* *ஷக்மி ரோ* (1993) ... சீமா/ரீமா
* *ஸக்மி டில்* (1994) ... மாலா
* குச் தோ ஹை (2003) .. மேடம் செஷினா
* *நில் நிர்ஜனே* (2003)
* *லவ் அட் டைம்ஸ் ஸ்குயார்* (2003) ... ஸ்வீட்டியின் அம்மா
* *Taj Mahal: A Monument of Love* (2003)
* *போ பாராக்ஸ் ஃபார்எவர்* (2007) ... ரோசி

### பெங்காலி திரைப்படவிவரம்
* பைடுரையா ரகசியா
* ராஜ்பாடு
* பையபொடன்
* ருமி கடொ சுந்தர்
* கஜமுகுட்டா (1991)
* அஞ்சலி
* அஜண்டே
* மகாஷய்
* ராஜ்ஷ்வரி
* அபொன் கோரி
* சோபன் (1994)
* டுமி கட்டோ சுந்தர்
* பூஜாரினி
* நீல் நிர்ஜனே
* போய் டுர்ஜொ ரா ஹொஸ்ஷொ
* [(அன்டெரால்—கைரொஞ்ஜீட்)]

### தெலுங்குத் திரைப்படவிவரம்
* சிறிவெண்ணிலா

### கன்னடத் திரைப்படத் துறை
* யுகபுருஷா ரவிச்சந்திரன்

## தொலைக்காட்சி

* பாலியதச்சன் - மலையாளத் தொடர்
* ரிஷ்தே - இந்தித் தொடர்
* ஷுது தோமாரி ஜோன்யோ - பெங்காலி தொடர்

## மேற்கோள்கள்

## வெளி இணைப்புகள்
*
*

பகுப்பு:அகில இந்திய திரிணாமுல் காங்கிரசு அரசியல்வாதிகள்
பகுப்பு:இந்தித் தொலைக்காட்சி நடிகைகள்
பகுப்பு:மலையாளத் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:இந்திய நடிகர்-அரசியல்வாதிகள்
பகுப்பு:16வது மக்களவை உறுப்பினர்கள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:இந்தித் திரைப்பட நடிகைகள்
பகுப்பு:வங்காளத் திரைப்பட நடிகைகள்
பகுப்பு:இந்தியத் திரைப்பட நடிகைகள்
பகுப்பு:1948 பிறப்புகள்